A magyar hanghasználati karakter

Napjainkban a logopédia aktuális és jövőre vonatkozóan egyre nagyobb jelentőségű kérdése a felnőttek logopédiai ellátásának szükségessége. A felnőttek ellátásának megszervezése előfeltételezi a lakosság hanghasználatának állapotát. Kutatásom a magyar hanghasználati karaktert vizsgálja közel 1000 véletlenszerűen választott felnőtt esetében.  Vizsgálati módszerem online kérdőíves kikérdezés volt, melyben különböző életkorú ( 18-72 év), nemű (569 nő, 321 ffi) , lakóhelyű (város-falu), státusú (tanuló, dolgozó, nyugdíjas, munkanélküli), végzettségű (általános iskolától a doktori iskoláig) személyt sikerült megkérdeznem. Hipotéziseim a nemi karakter megjelenésére, kibontakozására, a korosztályi profil körülhatárolására, a hang korosztályon belüli terhelhetőségére, a hangképzési zavarok elolszálása, és a zavar kezelését megoldó szakember ismeretének lakóhely valamint végzettség szerinti összefüggéseire keresték a választ. Az eredmények jól mutatják, hogy a válaszadók hang-önképe alapján különböző hangkarakterű csoportok rajzolhatók meg. A hölgyek általában nőiesnek, érettnek és csengőnek érzik hangjukat, míg a férfiak férfiasnak, mélynek és rekedtesnek. A nők átlagosan jobban terhelik a hangjukat (napi 3-4 óra vagy többet beszélnek), mint a férfiak (legfeljebb 3-4 órát beszélnek naponta), különösen azok akiknek munkaviszonyuk van. A nagyvárosban élők, illetve a fiatalabbak több hangképzési gonddal küzdenek, mint a kisvárosban élők és az idősebbek. A hangképzési zavarok kezeléséhez szükséges szakember választása a lakóhely és a végzettség szerint változik.  A felmérés  a személyes megítélésre alapoz, és csak a lakosság egy meghatározott csoportját érintette, de az adatok tájékóztató jeleggéből kifolyólag további kutatási irányokat indíthatnak. A vizsgálati eredmények alapján a magyar felnőtt nemzedék napi szinten legalább 4 vagy annál több órát beszél. Ennek függvényében kisebb vagy nagyobb mértékben, de mindenképp akadnak hangképzési  gondjaik.  Az eredmények igazolják, hogy a logopédiai, foniátriai ellátásnak helye lenne a magyar felnőtt társadalomban. A  megfelelő  ellátás  biztosításában  lényeges  szempont a szakemberek együttműködése, hisz a különböző beszéd- és hangképzési  zavarok  terápiájában  és  kezelésében  több  szakma  együttes  munkája nélkülözhetetlen. 

